b'\n_START_ARTICLE_\nJaka Gasar\n_START_SECTION_\nRazstave\n_START_PARAGRAPH_\nLeta 2011 je v Slovenskem etnografskem muzeju razstavljal dokumentarne fotografije, s katerimi je postavljal na la\xc5\xbe stereotipe in predsodke o romskih dru\xc5\xbeinah, za katere Gasar pravi: "Ni va\xc5\xbeno, v kak\xc5\xa1ni baraki so ti ljudje \xc5\xbeiveli, \'vse se je svetilo od \xc4\x8disto\xc4\x8de\'."_NEWLINE_Poleti 2013 je v razstavni seriji Skozi objektiv, ki jo organizirata Arne Hodali\xc4\x8d in Mare Lakovi\xc4\x8d, razstavljal trideset \xc4\x8drno-belih fotografij iz treh sklopov in sicer iz tri leta nastajajo\xc4\x8de zgodbe o Jesenicah, ki je bila v slovenski izdaji National Geographica objavljena kot "najdalj\xc5\xa1a zgodba v zgodovini slovenske izdaje te revije", drugega o Wall Streetu na za\xc4\x8detku izbruha finan\xc4\x8dne krize, in tretjega sklopa o romski dru\xc5\xbeini iz \xc4\x8crnomlja, ki je bila primorana pol leta \xc5\xbeiveti v gozdu.\n_START_SECTION_\nNagrade\n_START_PARAGRAPH_\nReporta\xc5\xbena fotografija iz leta 2012, portret ostarelega re\xc5\xa1itelja ma\xc4\x8dke pred vodno ujmo, je prejela priznanje Dru\xc5\xa1tva novinarjev Slovenije v okviru Festivala Naprej/Forward.'